בתוך פחות מעשור הופיעו פייסבוק, גוגל, וואטסאפ, טוויטר, יוטיוב, לינקדאין וענקיות הרשת האחרות וכבשו את העולם... או שלא?
העולם הישן מתעורר לאט ומשיב מלחמה, מי ינצח? הלחץ להשתלט על העולם החדש גובר ומגיע מכמה חזיתות: יש טענות על פגיעה בפרטיות, על התחמקות ממיסים, על סיוע לטרור, על מונופולים שצריך לפרק, על שימוש לא חוקי במידע.
היכן שיש כוח, השפעה וכסף נכנסים לתמונה השליטים, בתי המשפט והרגולטורים, והם חזקים.
* שרת הפנים של בריטניה תקפה את וואטסאפ על מסרים מוצפנים.
* איראן חסמה את וויז.
* אוקראינה חסמה רשתות רוסיות.
* האיחוד האירופי קנס את פייסבוק על הונאה.
* טוויטר נתבעת בארה"ב על סיוע לטרור.
* אוסטריה תמסה חיפושים בגוגל.
* תורכיה חסמה את ויקיפדיה.
* פייסבוק אולצה לסייע לשלטון בפקיסטן לזהות כופרים.
* בגרמניה נתבעת וואטסאפ על שימוש במידע אישי.
* רוסיה חוסמת את לינקדאין בסין הכל בפיקוח.
העולם החדש פרץ בהפתעה, בדינמיות ודימוי צעיר . הוא כבש טריטוריות חדשות והתנתק מהמסגרות הישנות. אבל הוא הפך ליותר עשיר ויותר מאיים. זה כבר לא אוונגרד נלהב של חידושים מדעיים ומידע חופשי, אלא חלק מהעולם האמיתי וחלק ממאבקי הכוח על שליטה וכסף.
ענקי רשת שיוכרזו כמונופולים יוכפפו לחוקי הגבלים עסקיים ויסתכנו בפיצול; חברות שניצלו את הפריסה הבינלאומית והמודלים העסקיים החדשים על מנת להתחמק ממס יאולצו לשלם; בדומה לגופים ירוקים להגנת הסביבה יקומו גופים אזרחיים להגנת המידע וזכויות הפרט; ברשת תיווצר דרישה פוליטית לאחריות החברות, יקבעו תקדימים משפטיים של קנסות על פגיעה בביטחון ושימוש לרעה במידע.
הדימוי הציבורי ישתנה, אחרי החלוצים, שבונים עולם חדש ויפה, מגיעים החוליים הרגילים. ענקיות הרשת יאלצו להסתגל למציאות חדשה. המגבלות כבר אינן טכנולוגיות עסקיות והאופק יותר מורכב ויותר מסוכן.
אז מי ינצח? העולם הישן, או שבעצם זה אותו עולם?